
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea art.15 alin.(2) din Legea nr.87/1994 privind combaterea evaziunii fiscale, cu care comisia noastră a fost sesizată în fond cu adresa Biroului Permanent      nr.P.l.-X185 din 5 aprilie 2004.

	PREŞEDINTE,





Parlamentul  României

RAPORT

asupra propunerii legislative privind modificarea art.15 alin.(2) din Legea nr.87/1994 privind combaterea evaziunii fiscale
Cu adresa nr.P.l.-X185 din 5 aprilie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea art.15 alin.(2) din Legea nr.87/1994 privind combaterea evaziunii fiscale.
La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.
La lucrările comisiei au participat 25 deputaţi, din totalul de 27 membri ai comisiei.

Prezenta propunere legislativă are ca obiect de reglementare completarea articolului 15 cu un nou alineat, alin.(2), astfel ca sumele rezultate din amenzile pentru contravenţiile prevăzute la art.13 din lege să se colecteze într-un cont distinct – amenzi din evaziune fiscală – al cărui sold şi destinaţie, exclusiv socială, să se comunice lunar populaţiei prin mijloace mass-media.
Dar articolul 15 din Legea nr.87/1994 a fost abrogat de Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei.

În ceea ce priveşte destinaţia lor, aceste sume provenite din amenzi se fac venit la bugetul de stat, conform Ordonanţei Guvernului nr.2/2001 privind regimul juridic al contravenţiilor, exceptând cazurile stipulate expres în acelaşi act normativ.
Potrivit prevederilor constituţionale, propunerea legislativă face parte din categoria legilor organice.


Propunerea legislativă, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.
In urma examinării propunerii legislative privind modificarea art.15 alin.(2) din Legea nr.87/1994 privind combaterea evaziunii fiscale, în şedinţa din 21 aprilie 2004, comisia a hotărât, cu 20 voturi pentru şi 5 voturi împotrivă, supunerea spre dezbaterea şi adoptarea Plenului Camerei Deputaţilor a propunerii legislative în forma adoptată de Senat.
	PREŞEDINTE,


	SECRETAR,

Dr. Daniel Ionescu


 Consilieri parlamentari:

               Onete Alexandru

               Bărdiţă Mariana

